Hugo Nuorsaari

Hugo Ruben Nuorsaari (sukunimi vuoteen 1935 Nyholm; 15. elokuuta 1908 Helsinki – 29. joulukuuta 1993 Pori) oli Porin kauppaoppilaitoksen rehtori, opetusneuvos ja kokoomuksen kansanedustaja.

Nuorsaaren vanhemmat olivat kunnalliskodin johtaja Hugo Vilhelm Nyholm ja Ada Auvinen. Hän pääsi ylioppilaaksi 1928 ja valmistui filosofian kandidaatiksi 1934. Nuorsaari toimi Porin kauppakoulun opettajana 1934–1938 ja sen jälkeen Porin kauppaoppilaitoksessa lehtorina 1938–1972 ja rehtorina 1943–1973. Hän oli viimeksi Satakunnan kauppakamarin toimitusjohtajana 1973–1980. Nuorsaari sai opetusneuvoksen arvon 1969.

Nuorsaari oli kansanedustajana 1948–1954 edustaen Turun läänin pohjoista vaalipiiriä. Hän oli myös mukana kunnallispolitiikassa Porin kaupunginvaltuuston ja kaupunginhallituksen jäsenenä. Nuorsaari toimi lisäksi Porin kaupunginjohtajan varamiehenä.

Nuorsaari oli naimisissa vuodesta 1940 Eeva Järvisen kanssa.

Lähteet 
 

Kansanedustajat
Kansallisen Kokoomuksen poliitikot
Porin kaupunginvaltuutetut
Turun läänin pohjoinen vaalipiiri
Suomen oppilaitosten rehtorit
Vuonna 1908 syntyneet
Vuonna 1993 kuolleet